open-index/open-wikipedia-markdown huggingface dataset:
Bungo lawang

**Bungo lawang** atau **pekak** adolah rempah nan mamiliki raso nan mirip samo Adeh manih. Rempah iko banyak digunoan di dalam masakan nagaro-nagaro Asia. Bungo lawang adolah salah satu bumbu tradisional masakan Cino iyolah *ngo hiong* nan tadiri dari limo jenis rempah. Namo Bungo Lawang dalam Bahaso Cino adolah *ba jiao* atau *bat gok* nan punyo arti "lapan tanduak", sasuai jo bantuaknyo nan mamiliki lapan kalopak. Bungo Lawang punyo baun nan kuek dan khas. Dari asalnyo di Tiongkok, rempah iko mulai diperkenalkan di Eropa pado awal abaik ka-17 dan sajak saaik itu mulai meraih popularitas. Minyak nan dihasilkan dijadikan bahan perisa dalam minuman. Bungo Lawang subananyo bukanlah bungo, tapi adolah buah nan dihasilkan dek sajenis pohon ketek. Tinggi pohonnyo dapek mancapai 8 meter. Inyo punyo bungo nan rancak bawarna kuniang. Bungo lawang bakambang biak malalui biji. Buahnyo dipatiak sabalun ranum dan dikariangkan jo bantuan cahayo matohari.

## Kagunoan
Bungo lawang dijadian rempah untuak manjadi penyedap raso untuak makanan, samo kayak kulik kayu manih jo bungo cengkeh. Bungo lawang banyak juo dipakai dalam masakan India nan kayo rempah misalnyo untuak kari. Bangsa Thailand, Vietnam, jo Indonesia banyak juo mamakai bungo lawang untuak penyedap masakan. Di Indonesia, bumbu iko digunoan di babarapo daerah nan punyo ciri khas masakan babumbu tajam. Misalnyo gulai Aceh, Randang Minang, masakan Jawa, dan Bali.

Salain menyedapkan masakan, bungo lawang punyo khasiat kesehatan juo. Bumbu iko elok untuak mengatasi gangguan pencernaan dan mamiliki fungsi diuretik atau melancarkan saluran kencing.  Salain itu digunoan juo untuak pengobatan tradisional di Asia, contohnyo untuak sakik sendi. Bungo lawang banyak juo dimanfaatkan untuak minuman tradisional kayak jamu jo campuran minum teh, diantaranyo adolah minuman teh khas Thailand nan marupoan campuran teh hitam jo bubuak bungo lawang dan Wedang Pekak, minuman traditional khas Kabupaten Demak. Teh dari bungo lawang dapek juo dijadian ubek batuak. Minyaknyo dapek juo mangurangi gejala mual-mual bagi ibu nan sadang mangandung. Kandungan asam shikimat (*shikimic acid*) dalam bungo lawang mambuek rempah iko dimanfaatkan sabagai bahan utamo pambuek ubek anti flu buruang, *tamiflu*. Hal iko manyebabkan stoknya sempat mailang dari pasaran dan harganyo malambuang.
## Rujuakan
Bahaso Tidung

** Bahaso Tidung/Tidong** adolah ciek bahaso nan dipatutuaan dek Urang Tidung di wilayah Kabupaten Malinau (bagian timua) jo Kabupaten Tana Tidung (Sembakung) di Indonesia, sarato di wilayah Sabah di Malaysia.

## Dialek

Bahaso Tidung punyo babarapo dialek:
* Nunukan
* Penchangan
* Sedalir (Salalir, Sadalir, Saralir, Selalir)
* Tidung
* Tarakan (Terakan)
* Sesayap
* Sebuku

## Rujuakan
Danau Diateh

**Danau Diateh** () adolah salah satu danau nan tadapek di Solok, Sumatera Barat, Indonesia. Danau ko talatak pado koordinat . Basamo jo Danau Dibawah, kaduo-duo danau tu disabuik juo jo namo *Danau Kembar*.
Samuik

**Samuik** diklasifikasikan dalam kaluargo Formicidae.  Saranggo iko ado hampia di saluruah habitat darek dan saluruah dunia kacuali di Antartika, Islandia, Greenland, babarapo bagian Polynesia, dan babarapo pulau tapancia di Samudra Hindia dan Samudra Atlantik. Ado labiah dari 8.800 spesies nan diketahui (dan mungkin labiah dari 11.000 lainnyo nan alun dijalehkan).
## Deskripsi
Samuik umumnyo punyo struktur tubuah nan khas.  Saroman kabanyakan saranggo lainnyo mamiliki kapalo, dado (bagian tangah), dan paruik (bagian balakang). Famili Formicidae punyo ciri-ciri rueh pertamo abdomen babantuak sagitigo cambuang. Antena 12 rueh atau kurang dan menyiku, rueh pertamo panjang. Samuik marupoan saranggo sosial nan punyo tingkatan kasta babeda-beda.  Babarapo sifatnyo pamakan dagiang (karnivor), pamakan bangkai dan babarapo pamakan tanaman.

## Referensi

## Pautan lua
Jeff Stinco

**Jeff Stinco** (lahia di Montréal, Québec, Kanada) adolah saurang pamain musik asa Kanada.

## Pautan lua
* http://www.simpleplan.com/  Situs rasmi
Bahaso Thai

**Bahaso Thai**, disabuik juo **bahaso Siamese** atau **bahaso Thai Tangah**, adolah bahaso nasional jo rasmi Thailand sarato bahaso ibu dari urang Thai jo sabagian gadang urang Cino Thai. Bahaso Thai tamasuak dalam rumpun bahaso Tai, dari kaluargo bahaso Tai–Kadai. Labiah dari satangah kosakata bahaso Thai diambiak dari bahaso Pali, Sanskerta, jo Khmer Kuno. Bahasa ko tagolong dalam bahaso tonal jo bahaso analitik. Bahaso Thai punyo ortografi jo panando ubuangan nan kompleks. Bahaso Thai punyo kasaliangpahaman jo bahaso Lao (bahaso nagara Laos; kaduo bahaso ko ditulih jo uruf nan agak babedo, tapi sacaro linguistik sarupo).

## Rujuakan
Šiprage

**Šiprage** adolah sabuah kota di Bosnia-Hercegovina. Kota ko talatak di sabalah utara nagara ko, di tapi batang Vrbanja. Šiprage tamasuak dalam *Région* Banja Luka. Posisi kota ko talatak pado garih lintang: 44°27'56″ jo garih bujua: 17°33'36″. Kota ko bakatinggian: 507-520 m.

## Iklim

## Rujuakan

## Pautan lua
* http://opstinakotorvaros.com/ 
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.udaljenosti.com/bosna/- Distances in B&H
Danau Singkarak

**Danau Singkarak** adolah suatu danau nan mambantang di duo kabupaten di provinsi Sumatera Barat, Indonesia, iyolah kabupaten Solok j0 kabupaten Tanah Datar.

Laweh danau iko adolah 107,8&nbsp;km² dan marupoan danau talaweh ka-2 di pulau Sumatera. Danau ko baulu ka Batang Ombilin. Sabagian aia danau dialiaan malalui tarowongan manambuih Bukit Barisan ka Batang Anai untuak manggarakan generator PLTA Singkarak di dakek Lubuk Alung, kabupaten Padang Pariaman.

Danau Singkarak marupoan salah satu asia dari proses tektonik nan dipangaruahi dek Sesar Sumatra. Danau iko adolah bagian dari Cakuangan Singkarak-Solok nan tamasuak di antaro segmen Sesar Sumatra. Cakuangan danau ko tabantuak dari tanah runtuah nan disabaukan dek aktivitas pagarakan Sesar Sumatera. Cakuangan gadang ko tabanduang dek material vulkanik dari latuihan gunuang api sakitanyo. Akibaik pambanduangan material vulkanik ko, tabantuaklah Danau Maninjau di suatu bagian Cakuangan Singkarak-Solok. Babedo jo Danau Maninjau nan tabantuak akibaik latuihan gunuang api, Danau Singkarak tabentuk tautamo dek proses tektonik.

## Caliak pulo
* Tour de Singkarak
* Kabupaten Solok
* Kabupaten Tanah Datar

## Rujuakan

## Pautan lua
* 
* www.wisatamelayu.com Danau Singkarak 
* Situs Resmi Kementrian Pariwisata
Wales

**Wales** (bahasa Wales, , disabuikkan i) marupokan sabuah nagari konstituen atau bagian dari nagari rasmi Baritania Rayo. Walau namo 'Principality of Wales' / 'Tywysogaeth Cymru', (Kapangeranan Wales) acok dipakai, tatapi banyak nan manantang, sabok Pangeran Wales (Prince of Wales) indak ado kuaso apopun dalam pamarintahan Wales (Wales marupokan kapangeranan dangan wilayah talaweh di dunia).

## Sajarah

Kakaisaran Romawi nan parnah manaklukkan daerah iko, maagiah namo Wales: Cambria, nan kamungkinan basa adolah bantuak Latin dari *Cymru*. Bahkan konon Magnus Maximus, salah surang kaisar tarakhia, manikahi Elen atau Helen, putri kepalo suku Wales dari Segontium, nan kini banamo Caernarfon.
Alue Batee, Arongan Lambalek, Aceh Barat

**Alue Batee** adolah *gampông* (kampuang) nan ado diKecamatan Arongan Lambalek, Kabupaten Aceh Barat, provinsi Aceh, Indonesia.
Painan

**Painan** adolah sabuah kota ketek nan manjadi ibu kota dari kabupaten Pesisie Salatan, Sumatera Baraik, Indonesia. Kota iko masuak ka dalam wilayah Kecamatan IV Jurai nan dapak dilalui malalui Jalan Raya Linteh Sumatera bagian Baraik.
Aia kawa

**Aia kawa**, **kawa daun**, **teh kawa**, atau **kopi daun** adolah minuman tradisional masyarakaik Minangkabau jo Kurinci. Namo aia kawa barasa dari bahaso Arab, qahwah nan bararti kopi. Sakileh minuman aia kawa iko sarupo jo kopi tapi babeda jo kopi-kopi nan biasonyo. Aia kawa ko indak tabuek dari racikan biji kopi malainkan dibuek dari daun kopi. Daun kopi lokal pilihan awalnyo dikariangkan jo caro disangrai salamo 12 jam. Katiko ka diminum, daun kariang iko dicampua jo aia dingin, lalu disaduah jo aia nan mandidiaah. Di daerah Kurinci, minuman iko tanamo jo sabutan *air kawo*.

## Sijarah
Aia kawa dapek dikaikan jo adonyo tanam paksa pado maso kakuasaan kolonial Balando. Pado maso itu, salain kaum pribumi nan disuruah untuak mambudidayokan kopi di Pulau Jawa, masyarakaik Minang diminta pulo untuak mananam kopi di daerah pagunungan. Budidaya tasabuik dilakukan hinggo padalaman Sumatera, di Luhak Agam jo Lima  Puluh Kota.

Jinih kopi nan patamo kali ditanam adolah kopi Arabika. Satalah babuah, kopi tasabuik mampunyoi banyak paminat sarato hargo jua nan tinggi. Namun, panduduak di Sumatera Barat dilarang manikmati biji kopi untuak diri surang walaupun dipaso untuak mananamnyo demi kapantiangan pardagangan. Biji kopi tasabuik harus dijua ka VOC untuak diekspor ka Eropa. Paraturan iko diakali jo manggunokan dadaunan kupi nan dipicayo masih manganduang kafein.

Dalam novel Max Havelaar karya Multatuli, istilah *kopi daun* (kawa daun) ado disingguang, misalnyo dalam ota antaro tokoh Pangawas Verbrugge jo Letnan Duclari. Kumandan garnisun itu takajuik katiko mandanga ado minuman banamo "kopi daun", dan Verbrugge mangatokan basonyo minuman itu alah biaso diminum urang-urang di Sumatera.

## Kandungan
Aia kawa ko indak pakek mode kopi, labiah saroman jo teh. Kandungan kafein pado minuman iko labiah randah pulo daripado kopi. Salain kafein, daun kopi ko juo mamiliki senyawa tanin nan marupoan kalompok *[[polifenol]]*, mambantuak raso sapek jo rono coklat. Senyawa-senyawa nan ado pado daun kopi ko mampunyoi manfaaik untuak badan, yaitu maubek panyakik kulik, hipertensi, malancarkan angok, sarato dapek manambah stamina. 

## Tradisi maminun
Minuman iko disarupuik wakatu cuaco dingin sarato dikinyam jo kulek-kulek angek cando goreang. Di tampek-tampek panjua aia kawa nan biasonyo babantuak dangau-dangau, biaso manyajikannyo indak jo galeh atau mangkuak, malainkan tampuruang karambia kariang nan dibalah duo. Tampuruang iko baagiah aleh bambu. Aia kawa dapek diminum basamo atau indak jo gulo.

## Rujuakan
Pantai Padang

**Pantai Padang, Pantai Puruih,** atau populer jo sebutan **Taplau** (disingkek dari *tapi lauik*) marupokan salah satu tampek wisata di Kota Padang. Ado duo objek wisata iyolah Monumen IORA dan Merpati Perdamaian. Nan salamo hari rayo Idul Fitri manjadi tampek favorit untuak wisatawan. walau hanyo ma ambiak gamba (foto) atau manikmati pantai.

## Ruajakan
Puncak Lawang

**Puncak Lawang** adolah tampek wisata nan barado di Kabupaten Agam, dakek nagari Maninjau. Dengan tampek di nagari Maninjau, para pangunjuang puncak lawang dapek mancaliak Danau Maninjau nan biru dari siko.

Puncak Lawang punyo tinggi 1.210 mdpl. Biasonyo Puncak Lawang acok manjadi tampek untuak olahraga paralayang kelas internasional.

## Caliak pulo
* Danau Maninjau
* Bukik Langkisau
* Kabupaten Agam
* Pantai Carocok
* Danau Singkarak
* Jam Gadang

## Rujuakan
Bukik Langkisau

**Bukik Langkisau** atau biaso di sabuik **Puncak Langkisau** talatak di pasisie selatan iyolah Koto Painan, Jarak antaro bukik Langkisau jo Koto Painan kurang labiah 4&nbsp;km. pajalanan kiro-kiro mamakan wakatu 30 minik. Di Puncak Langkisau dapek mancaliak kaindahan Koto Painan. Salain kaindahan Koto Painan, dapek pulo manyaksikan kaindahan lauik, pantai dan pulao-pulao nan ado di sakuliliang Bukik Langkisau.

## Rujuakan
Pantai Carocok

**Pantai Carocok** marupokan tampek wisata nan barado di Kabupaten Pesisir Selatan. Lokasi pantai bajarak ciek satangah jam dari Kota Padang. Tampek wisata iko sadang dalam pengembangan dek  Pamarentah Kabupaten Pasisia Selatan. Tadapek fasilitas rekreasi aia nan langkok dan juo rancak. Bajarak 200 meter dari Pantai Carocok tadapek Pulau Cingkuak nan dapek ditampuah jo kapa ketek nalayan  Fasilitas nan ado antaro lain banana boat, flying fox, Jet Sky sarato kapa ketek ka Pulau Cingkuak.

## Caliak Pulo
* Pantai Mandeh
* Pantai Aia Manih
* Pantai Padang

## Rujuakan
Urang Kenyah

**Urang Kenyah**, atau **Urang Dayak Kenyak**, adolah urang panduduak asli nan tampek tingganyo barado di dataran tingggi Apau Kayan (Apo Kayan), Kabupaten Bulungan dan Kabupaten Kutai, Provinsi Kalimantan Timur. Urang Kayan ko dipakiroan baimigrasi dari dataran tinggi dakek pabatasan Indonesia jo Sarawak (Malaysia) babarapo taun lalu. Kini mareka manyeba sampai ka bagian ulu Sungai Bahau, Sungai Baram, Sungai Baluy, dan Sungai Kayan. Para ahli bapandapek jikok urang Kenyah ko masih ado ubuangan budayo jo sijarah nan dakek jo urang Kayan.

## Sub suku
Sub suku dari urang Kenyah tabagi-bagi badasa dialeknyo, dan manuruik pangakuan dirinyo surang, tabagi manjadi urang Bauk, Lepo' Tau, Lepo' Mant, Lepo' Payah, Lepo' Buau, Umaq Kala,. Umaq Loka, Umaq Jalan, Umaq Kulit, Nyibun Saban, Lepo Maut, Ma'lang, Umaq Alim, Lepo Ka', Ma Badang, Ulun, Ulun Serau, Lepo Bam, Lepo Aga, Lepo Tukang, Lepo Bakung, Lepo Baka, Lepo Tepo, Lepo Lisan, Lepo Kayan, Ngure. Kato *umaq*, *umak*, atau *uma* baarti "rumah", kato *lepok*, *lepo*', atau *lepoq* baarti "dangau" atau "rumah ketek". Jadi identitas kalompok iko acok disamoan jo namo kampuang atau rumah panjang dari mano mareka barasa. Jumlah populasi mareka ko kiro-kiro 20.000 sampai 30.000 jiwa.

## Rujuakan
Urang Tamiang

**Urang Tamiang** atau disabuik juo **Urang Aceh Tamiang** marupokan panduduak nan barasa dari Kabupaten Aceh Tamiang. Populasi Urang Tamiang ko kini kiro-kiro 125.000 jiwa labiah.

## Sijarah
Ado nan baranggapan bahasonyo urang tamiang barasa dari panduduak Karajaan Melayu Raya nan mangungsi dek disarang Sriwijaya. Salanjuiknyo urang tamiang ko mandirian Karajaan Bendahara, Sungai Iyu, Sutan Mudo Seruway, Karang Baru dan Keujeren Muda. mo tamiang barasa dari bahaso Aceh hitam mieng nan artinyo pipi hitam. Namo ko ditujukan untuak Rajo Mudo Setia(1330-1352), iyolah rajo tamiang partamo.

## Mato pancarian
Mato pancarian utamo masyarakaik tamiang ko adolah batani . mato pancarian lainnyo antaro lain sabagai karyawan, buruh, dan lain-lain. Tanaman nan banyak dibudidayoan dek urang tamiang adolah kopi, karet, cangkeh, karambia, jo buah-buahan.

## Hubungan kakarabatan
Urang Tamiang mamakai sistem kakarabatan patrilineal. Anak laki-laki nan paliang tuo sangaik baperan dalam kaluarga karano dianggap pangganti ayah.

## Rujuakan
Fasli Jalal

**Prof. DR. Fasli Jalal** ( adolah Wakil Mantari Pendidikan Nasional Indonesia sajak 6 Januari 2010 sampai 19 Oktober 2011, mandampiangi Mantari Pendidikan Nasional Muhammad Nuh dalam Kabinet Indonesia Bersatu II nan di bantuak Presiden Susilo Bambang Yudhoyono.

## Karier
Sabalun manjadi wakil mantari, Fasli adolah Direktur Jenderal Pendidikan Tinggi Kamantarian Pendidikan Nasional Indonesia. Sabagai wakil mantari, Inyo kamudian digantikan dek Musliar Kasim. Pado 13 Juni 2013, Fasli dilantiak sabagai Kapalo Badan Kapanduduan dan Kaluarga Barancano Nasional (BKKBN).

## Pendidikan
Fasl Jalal menamaiekan pndidikan tingginyo di Fakultas Kedokteran Universitas Andalas, Padang, pado taun 1982 dan kamudian mendapekkan gala *Doctor of Philosophy* (Ph.D) dalam bidang Ilmu Gizi Masyarakaik (dangan Minor di bidang Epidemiologi dan Program Studi Asia Tenggara) dari Universtas Cornell, Ithaca, New York, pado taun 1991.

## Keluarga
Fasli Jalal manikah dangan Dr. Gusnawirta Taib, S.Pd., M.Pd., dan mamiliki tigo urang anak, yaitu: Fitra Ifana, M.Psi.; Anisa Ifana, dan Wahyu Figura.

## Rujuakan
Islam di Afrika

**Islam** alah mulai dikana di **Afrika** sajak maso awa pakambangannyo, iyolah pado paristiwa hijrah patamo ka Habsyah (Abisinia). Menuruik kapicayoan umaik Islam, raja Ashamah bin Abjar jo babarapo pangawalnyo mamaluak agamo Islam, satelah mandapek katarangan dari para Sahabaik Nabi nan hijrah tasabuik.

Kini ko, Islam marupoan salah satu agamo tagadang di Afrika, jo total pangikuik sabanyak 460 juta jiwa (Friedenthal, 2014). Dari jumalah tasabuik, sakita satangahnyo tingga di daerah Arab Maghribi di Afrika Utara, iyolah di nagara-nagara Masia, Libya, Tunisia, Aljazair, Maroko, jo wilayah Sahara Barat. Komunitas umaik Muslim dapek juo ditamuan taseba di satiok nagara di kawasan Afrika Sub-Sahara. Jumalah panganuik Islam dipakiroan masih taruih bakambang jo capek di Afrika, baiak karano aktivitas dakwah maupun patumbuahan panduduak nan tinggi di komunitas mareka.

## Rujuakan
Urang Nimboran

**Urang Nimboran** atau Nambrung atau Nambrong nan tingga di lambah sungai Sermowai, Moaif dan Nimboran di Papua bagian Utara, dakek pabatehan Indonesia jo Papua Nugini. Kampuang-kampuangnyo adolah : Genyem, Ambrop, Warombai, Imeno, Sermai dan Berap. Jumlah populasinyo sakitar 4.000 jiwa. Namo Nimboran mungkin asalnyo dari sabuah namo anak sungai Nimbu.

## Bahaso
Urang Nimboran mampunyoi bahasonyo surang iyolah bahaso Nimboran, nan digolongkan ka dalam bahaso Papua Utara. Peneliti bahaso manyatoan jumlah panutur bahaso iko taun 1978 bajumlah 3.500 jiwa. Bahaso iko basamo bahaso Sewan, bahaso Sentani di kalompokan ka dalam kalompok bahaso Sewan. Sasudah taun 1915 jo masuaknyo Zending, mareka mulai mangenal bahaso Malayu karano bahaso iko digunoan sabagai bahaso pengantar di sakolah ado pulo nan manggunoan bahaso Belando.

## Mato pancaharian
Mato pancaharian masyarakaiknyo adolah baladang nan tasabuik rajin. Ladangnyo dipaga bia ndak gaduah binatang bueh, tarutamo kondiak. Tanaman pokok mareka adolah ubi jala, singkong, kaladi, jaguang, sayua jo buah-buahan. Karajo di ladang umumnyo dilakuan dek anggota kaluarga batih. Pado maso dahulu ladang iko suko bapindah-pindah untuak mandapekan tanah subur baru, kini mareka alah mulai batani sacaro intensif. Salain itu mareka dapek mandapekan ikan nan cukuik banyak dari sungai-sungai nan mangalia ka wilayahnyo. Binatang paburuannyo adolah kondiak, kasuari, mancik dan buruang.

Masyarakaik Nimboran tingga di kampuang nan lataknyo umumnyo di lereng-lereng bukik. Kalompok kakarabatannyo nan paliang utamo adolah kaluarga batih, iyolah gabuangan dari babarapo kaluarga inti junior jo kaluarga inti senior asa mareka. Prinsip hubuangan karabaiknyo adolah patrilineal.

## Rujuakan
Tafsir al-Jalalain

**Tafsir al-Jalalain** (bahaso Arab: تفسير الجلالين *Tafsīr al-Jalālayn*, arti harfiah: "tafsir duo Jalal") adolah sabuah kitab tafsir al-Qur'an tanamo, nan awalnyo disusun oleh Jalaluddin al-Mahalli pado tahun 1459, dan kamudian dilanjuikan dek  muriknyo Jalaluddin as-Suyuthi pado tahun 1505. Kitab tafsir ko umumnyo dianggap sabagai kitab tafsir klasik Sunni nan banyak dijadikan rujuakan, sabab dianggap murah dipahami dan terdiri dari hanyo sajilid sajo.

Jalaludin al-Mahalli mangawali panulihan tafsir sajak dari awal surah Al-Kahfi sampai jo akhia surah An-Naas, sesudah  itu baliau manafsirkan surah Al-Fatihah sampai salasai. Al-Mahalli kamudian maningga sabalum sampek melanjuikkannyo. Jalaluddin as-Suyuthi kamudian malanjuikannyo, dan mamulai dari surah Al-Baqarah sampai dengan surah Al-Isra'. Kamudian baliau malatakkan tafsir surah Al-Fatihah pado bagian akhia urutan tafsir dari Al-Mahalli nan sabalumnyo. Namun, masih ado pabedoan pandapek tantang kadar karajo masiang-masiang panafsir tasabuik.

## Lihat pula
* Tafsir al-Qur'an
* Jalaluddin as-Suyuthi

## Referensi

## Pautan lua
* (Indonesia) Tafsir Jalalain (terjemahan)
Syariful Hasyim

**Syariful Hasyim** (ejaan Pilipina: *Sharif ul-Hashim*) adOlah Sultan partamo jo pandiri Kasultanan Sulu, nan wilayahnyo maliputi di Kapulauan Sulu dan sakitarnyo. Namo aslinyo iyolah Sayyid Abubakar, mamarintah sajak 17 Nopember 1450. Baliau adolah sorang Muslim katurunan Arab. Pado maso pamarintahannyo, Sultan Syariful Hasyim mambuet undang-undang partamo untuak Sulu nan dinamokan *Diwan*, nan badasarkan pado Al-Qur'an. Baliau  mambantuak limbago-limbago politik kasultanan dan menguekan Islam sabagai agamo negara.

## Referensi
Gajah kerdil sulawesi

**Gajah kerdil sulawesi** (*Elephas celebensis*, atau *Stegoloxodon celebensis*) adolah suatu spesies gajah nan alah punah nan baasa dari Sulawesi, Indonesia.

## Gambaran
*Elephas celebensis* mamiliki ukuran badan kiro-kiro satangah dari *Archidiskodon (=Mammuthus) planifrons*, nan sabalumnyo dianggap sabagai dunsanaknyo dek Dirk Albert Hooijer pado taun 1949. Perbedaannyo nan paliang nyato jo spesies itu, iolah pado *Elephas celebensis* basuo adanyo gading bawah fungsional pado babarapo individu. Hal iko disangko adolah paedomorphosis, suatu retensi dari karakter binatang mudo nan tabawok hinggo tahap dewaso, menuruik pandangan Vincent Maglio dalam bahasan revisinyo manganai proboscidean pado taun 1973. Dasar kesimpulannyo itu iolah dek terdapatnyo beniah gigi seri vestigial pado rahang *Mammuthus planifrons*. Pandapek itu didukuang dek Hooijer pado taun 1974.

## Urang saisuak jo taksonomi
Retensi gading bawah fungsional itu indak tacalaik pado binatang mudo lainnyo nan hanyo mamiliki sapasang gadiang, sahinggo indak dapek disangko sabagai fitur paedomorphic nan sabananyo. Io hanyo marupakan retensi tarhadap suatu karakter primitif sajo, sabagaimano tacaliak pado genera gajah Afrika *Primelephas* jo *Stegotetrabelodon*, sarato mungkin pado bantuak mulo dari *Mammuthus planifrons*. Antaro ujuang taun 1980-an jo awal mulo1990-an, suatu tim Indonesia-Balando mengekskavasi labiah banyak bahan, tamasuak sabuah tangkorak nan cukuik langkok walau bantuaknyo agak terditorsi. Sagalo bahan, baiak nan baru walaupun nan lamo, digambarkan jo direvisi dalam tesis Van den Bergh pado taun 1999 dalam elephantoid Indonesia, disarotoi diskusi mangenai taksonominyo. Io mambarikan tando tanyo pado kato “*Elephas*”, untuak manunjukkan katidak-yakinan posisi taksonominyo, mangikuti pandekatan Paul Sondaar pado taun 1984. Van den Bergh manarimo kemugkinan hubuangan jo “*Elephas*” *indonesicus* dari situs Ci Pangglosoran dakek Bumiayu, Jawa Tengah, nan barasal dari periode geologi nan samo. Spesimen iko juo sabalumnyo dinamoan *Elephas* (= *Mammuthus*) *planifrons*, namun alah tu diubah manjadi *Stegoloxodon indonesicus* dek Kretzoi pado taun 1950. Salanjuiknyo, Georgi Markov jo Haruo Saegusa mambuek langkah salanjuiknyo jo manyamoan “*Elephas*” jo *Stegoloxodon* pado taun 2008.

## Panyalurannyo
Genus *Stegoloxodon* terbatas hanyo  di Jawa dan Sulawesi sajo.  Hubuangan nan jaleh antaro duo spesies endemik itu alun jaleh, sebab spesies Jawa hanyo diketahui dari suatu geraham sajo.

Fosil gajah ketek sulawesi basuo dalam Formasi Walanea, iyolah barasal dari maso Pliosen akhir - Plestosen awal. Fosil tunggal dari spesies Jawa nan basuo di Ci Pangglosoran, dakek Bumiayu, Brebes, Jawa Tengah, juo barasa dari periode geologi nan samo.

## Referensi
Dhow

**Dhow** (, *daw*) adolah namo nan umum untuak babarapo kapa layar tradisional jo ciek atau labiah tiang, mamakai layar lateen, nan digunoan di wilayah Lauik Merah dan Samudera Hindia. Para Sejarawan punyo pandapek babeda tantang apokah dhow diciptakan urang Arab atau urang India. Dhow biasonyo balambuang panjang tipis, digunoan untuak kapa dagang terutamo untuak mambaok barang berek, sarupo buah, aia tawar, atau babagai galeh. di sapanjang jalur galeh di sapanjang pantai Arabia  Timur (negara-negara Arab di Teluk Persia), Afrika Timur, Yaman, jo babarapo wilayah Asia Selatan (Pakistan, India, jo Bangladesh). Dhow baukuran gadang punyo awak sakitar tigo puluah urang, sadangkan bantuak nan labiah ketek biasonyo baawak sakitar duo baleh urang.

## Sejarah
Sajarah asa mulo dhow nan sabananyo masih alun jaleh. Babarapo peneliti mangiro inyo ditamukan antaro 600 SM hinggo 600 M di India. Ado pulo nan mangecekan bahwa sambuk, sajenis dhow, mungkin barasal dari caravel Portugis.

Urang-urang Yaman Hadramaut sarato urang Oman salamo barabad-abad alah pai ka Beypur di Kerala India untuak mandapekan dhow mareka . Hal iko karano hutan-hutan Kerala manyadioan sumber kayu jo tali sabut nan baiak, sarato adonyo tukang kayu khusus nan terampil dalam mambuek kapal. Pado zaman dulu, papan salubuang lambuang dhow digabuang samo tali sabuik karambia. Dhow Beypur dikenal samo namo *Uru* dalam bahaso Malayalam, iyolah bahaso satampek di Kerala. Para pemukim dari Yaman, nan dikenal sabagai *Baramis*, saaik iko masih talibaik dalam pambuatan *Uru* di Kerala.

Pado taun 1920-an, para panulih Britania mangatoan kalau Al Hudaidah di Yaman marupakan pusek pambuatan dhow. Ukuran kapal-kapal nan dibuek di Al Hudaidah labiah ketek, jo digunoan untuak pajalanan panjang. Mereka dibangun manggunoan kayu akasia nan tumbuah di Yaman.

Panulih jo patualang Alan Villiers (1903–1982) mandokumentasikan kahidupan sahari-hari padagangan lauik di Samudera India katiko antaro 1938-1939 inyo barlayar manggunoan dhow, mengabadikannya dalam baragam foto, sarato menerbitkannya dalam babarapo buku nan membahas manganai navigasi dhow.

## Navigasi
Para pelaut dhow tradisional manggunoan kamal sabagai alat navigasi perbintangan mareka . Kamal marupoan alat observasi untuak manatuan garih lintang jo caro mengukur kemiringan sudut Bintang Kutub di ateh cakrawala.

## Referensi
Malayu Cocos

**Malayu Cocos** adolah sakalompok masyarakaik babudayo Malayu nan mambantuak mayoritas panduduak Kapulauan Cocos (Keeling), nan kini marupoan bagian dari Australia. Walaupun mareka alah barasimilasi dalam budayo Malayu, nenek-moyang mareka sabananyo barasa dari tampek nan babeda-beda, iyolah Malaka, Penang, Sumatera, Batavia, Cirebon, Madura, Bali, Pasir-Kutai, Sulawesi, Sumbawa, Bima, jo Timor.

Pado taun 1950-an, Inggris membao sabagian Malayu Cocos untuak pindah jo manatap di Sabah, Malaysia, dan kini jumlah katurunan mareka di sinan labiah gadang daripado nan tadapek di Kapulauan Cocos.

Umumnyo, Malayu Cocos manganuik agamo Islam, jo khususnyo bapaham Sunni.

## Sijarah
Urang Malayu partamo dipakiroan tibo jo manatap di Kapulauan Cocos pado taun 1826, iyolah katiko Alexander Hare, urang Inggris nan mambaok gundik jo budak Malayunyo ka sinan. Pado taun 1827, John Clunies-Ross marubah kahidupan budak-budak Malayu katiko inyo jo kaluarganyo mamutuihan untuak manatap juo di kapulauan tasabuik. Urang Malayu satampek jo banyak pandatang Malayu baru nan dibaok dek Clunies-Ross dikarajoannyo untuak manolong mamanen karambia untuak dibuek kopra. Pado bulan September 1978, kaluarga Clunies-Ross manjua Kapulauan Cocos kapado pamerentah Australia. Sajak itu, Ratu Elizabeth II manjadi Kepalo Nagari wilayah situ, nan diwakilan dek Gubernur Jenderal-Administrator, nan kini dijabat dek Brian Lacy. Samantaro nan mawikili masyarakaik sabagai Kapalo Dewan Kapulauan adolah Haji Wahin bin Bynie.

## Perpindahan
Pado taun 1950-an, Inggris mambaok sabagian Malayu Cocos untuak pindah jo manatap di Sabah, nan kini bagian dari Malaysia. Jumlah nan ikuik pindah untuak partamo kali dipakiroan sakitar duo puluah urang, tapi sasudah maningkek katiko pamukiman mareka dipalaweh. Malayu Cocos tarutamo tingga di Kampuang Cocos, indak jauah dari kota Lahad Datu, Bahagian Tawau, Sabah. Populasi mareka kini di Sabah mancapai sakitar 4.000 jiwa, labiah gadang daripado  populasi nan tasiso di Kapulauan Cocos. Budayo Malayu Cocos kini bakaik arek jo indak jauah babeda jo urang-urang Malayu Malaysia lainnya, dan mareka juo dianggap mampunyai status bumiputra dek pamarentah Malaysia. Bahaso mareka, nan marupoan varian dari bahaso Malayu standar, mampunyoi kode ISO 639-3 coa.

## Bahasa
Malayu Cocos mampunyoi variasi bahasonyo surang, nan disabuik *Basa Pulu Kokos*. Bahaso ko dianggap non formal jo kurang bakelas, karano mamakai kosa kato indak baku (*slang*) jo adabta arti kato nan barubah. Bahaso ko marupoan campuran bahaso Indonesia jo Malaysia, samo pangucapan lokal jo babagai elemen bahasa Inggris jo Scots di dalamnyo.

## Caliak pulo
* Urang Malayu

## Rujuakan

## Pautan lua
* http://www.mnsu.edu/emuseum/cultural/oldworld/pacific/australia/cocosmalaysculture.html
Avro Anson RI-003

.
**Avro Anson RI-003** adolah sabuah kapa tabang bamasin ganda kaluaan Inggris, nan marupokan kapa tabang katigo nan dipunyoi pamarintah Republik Indonesia. Kapa Avro Anson dibali pado awal bulan Desember 1947, diagiah nomor register RI-003, dan digunokan sabagai sarano angkutan udaro militer maupun sipil.

Upayo pambalian kapa tabang iko dimulai jo dibantuaknyo Panitia  Pusek Pangumpua Ameh dek Mohammad Hatta di Bukittinggi pado tanggal 27 September 1947, nan batujuan mangumpuakan sumbangan masyarakaik untuak mambali kapa tabang, dalam rangko malawan tahado Agresi Militer Belanda. Panitio dipimpin dek Mr A Karim, Direktur Bank Negara. Ameh pambarian masyarakaik Sumatera  Barat kamudian takumpua sabarek 14 kilo, dan dibalikan kapa tabang Avro Anson di Thailand, punyo Paul H Keegan, warga nagaro Australia dan mantan panabang RAF (Angkatan  Udaro Karajaan Inggris). Kapa tabang itu dibaok sandiri dek Keegan ka lapangan udara Gadut, Bukittinggi.

Pado akhir bulan Desember 1947, Komodor  Udaro Iswahjoedi dan Komodor  Udaro Halim Perdanakusuma manabangkan kapa tabang iko manambuih blokade Belanda untuak manggalang dukuangan dari Singapura dan Siam. Mareka mamuek paralatan parang di Songkhla, Siam, namun kapa tabang tajatuah di Tanjung Hantu, Malaya, dalam perjalanannya manuju Singapura, dan mambunuah saluruah pangamudi kapanyo.

## Caliak pulo
* Dakota RI-001 Seulawah
* Angkatan Udaro Indonesia

## Rujuakan
Urang Taman

**Urang Taman**, atau disabuik juo **Dayak Taman**, dek sabagian ahli dianggok masih bagian dari kalompok bangso Urang Maloh, iyolah masarakaik nan badiam di wilayahKecamatan Kembayan, Sekadau Hilia, Nanga Taman, jo Nanga diKecamatan Bunut Hulu di Kabupaten Kapuas, Hulu, Provinsi Kalimantan Barat. Jumlah populasinyo sakita 5.000-6.000 jiwa. Bahasonyo tamasuak rumpun bahaso Austronesia, kalompok bahaso Melayu-Polinesia Barat di Kalimantan. Agamo nan dianuik sabagian gadang Urang Taman adolah agamo Kristen jo agamo tradisional.

## Rujuakan
Ibnu Ummi Maktum

**Ibnu Ummi Maktum** adolah urang buto nan sangaik bagak di zaman Nabi Muhammad S.A.W. Namo langkok nyo Abdullah bin Qais bin Zaidah bin Al-Asham. Namo Ummi Maktum diambiak dari namo amaknyo, 'Atikah.

Ummi Maktum sanantiaso manyaratoi kagiatan rasulullah. Beliau aktif dalam pambangunan masjid, indak pernah talaik sholat ba jamaah jo hampia satiok ayat nan diwahyukan di Madinah

## Rujuakan
Abbas bin Abdul Muthalib

**Abbas bin Abdul Muthalib** marupokan paman Rasulullah nan lahia taun 50 sabalum hijriah. Abbas bin Abdul Muthalib biaso dipanggia **Abu Fadhal** dan mampunyoi gelar *Saqi Al-Haramain* (Panghidang minuman di Musajik Al-Haram dan Musajik Nabawi).

Abbas marupokan nenek moyang dari kasado khalifah Dinasti Abbasiyah dan juo marupokan urang Quraisy nan paliang pemurah dan ramah.

## Rujuakan
Adiy bin Hatim

**Adiy bin Hatim** adolah salah satu sahabaik Nabi nan tapandang jo sifatnyo nan pamurah dan mulia.

Adiy bin Hatim atau nan labiah dikenal jo namo Abu Tharif mampunyai namo langkok Adiy bin Hatim bin Abdullah bin Sa'ad bin Hasyraj Ath-Tha'i. Sabalum masuak Islam dulu, beliau manganuik agamo Nasrani. Barulah pado taun 9H, beliau manamui Rasulullah dan manyatokan masuak Islam.

Sifat pamurah di diri Adiy bin Hatim ko mambuek Rasulullah hormat jo tokoh nan ciek ko. Di maso hiduiknyo, beliau pernah datang ka Madinah manamui Abu Bakar, sangajo untuak maanta hasil zakaik dari kaumnyo untuak disumbangkan.

Sabalum manganuik Islam, Adiy bin Hatim pernah manjadi pamimpin kaum Nasrani. Beliau salalu meingekan pasukannyo untuak mampasiapkan unto nan kuek untuak tingga dakek rumahnyo supayo jikok sawaktu-waktu pasukan jihadis Nabi Muhammad datang, inyo dan kaluarganyo dapek capek-capek lari manyalamaikan diri. Suatu hari datanglah pasukan Nabi Muhammad ka wilayah umaik Adiy bin Hatim ko. Adiy bin Hatim langsuang mambaok lari kasado anggota kaluarganyo lari naik unto. Tapi sayangnyo, adiak padusinyo tatingga sampai akhirnyo dibaok dek pasukan Nabi Muhammad ka Madinah.

## Rujuakan
Hassan Bin Tsabit

**Hassan bin Tsabit** adolah salah saurang panya'ir *Rasul* di maso Islam nan kumpulan sya'irnya lah di cetak dan di sebar sacaro lueh. Namo langkoknyo adolah *Hassan bin Tsabit bin Mundzir Al-Khazraji Al-Anshari*, baliau biaso dipanggia *Abu Walid* dan galanyo *Sya'ir Ar-Rasul* (Panya'ir Rasul). Baliau hiduik salamo 60 taun pado maso jahiliyah dan salamo 60 taun pado maso Islam. Baliau manjadi panya'ir kaum *Anshar* pado maso jahiliyah jo manjadi panya'ir Rasul pado maso Islam.

Aisyah pernah bakato,"Rasulullah sangajo malatakkan ciek pangguang ketek di Masjid Nabawi hanyo untuak Hassan bin Tsabit. Diateh pangguang ketek tulah Hassan mambangga-banggakan Rasulullah jo sya'ir-sya'irnyo". (HR. At-Tirmidzi).

Tantang Hassan, Rasulullah Shallallahu Alaihi wa Sallam acok bakato, "Sasungguahnyo Allah Manguekkan Hassan jo Ruhul Qudus (Jibril) katiko inyo mambanggakan jo mambela Rasulullah.

Panyair Rasulullah iko bausia panjang, kiro-kiro 100 tahun, dan maningga dunia pado 53 H/672 M. Katenarannyo sabagai panya'ir alah tasebar sajak maso jahiliyah. katiko itu baliau lah dikenal dek para panguaso Ghassaniyyah.

## Rujuakan
Shuhaib Ar-Rumi

**Shuhaib Ar-Rumi** adolah saurang sahabai nabi Muhammad Rasulullah nan mampunyoi kekayoan nan balimpah.
Beliau dilahian di Mousul Irak pado taun 32 sabalun hijrah. pado awalnyo beliau adolah saurang putra rajo Persia nan idui sanang bahagia dan bakacukuian. namun pado suatu ketiko tentara Romawi menyarang kerajan ayahnyo, sehinggo inyo diwaktu tu masih anak-anak, ditawan dek tentara romawi.
Shuhaib dibawo pihak musuah berkelana keberbagai daerah sahinggo akhirnyo inyo dibali dek Abdullah bin Jad'an nan barasa dari Mekkah.ia masuak Islam basamo Ammar bin Yasir.

ketiko beliau pai hijrah basamo Rasulullah dari kota Makkah manuju Madinah, beliau ikhlas meninggakan harato kakayoannyo dan rumahnyo untuak urang kafir quraisy. jo pengorbanan nyo iko, nabi memujinyo jo mangatokan," baruntanglah shuaib, beruntuanglah shuaib.

## Rujuakan
Bilal bin Rabah

**Bilal bin Rabah** marupokan salah satu tokoh terkemuka sahabaik nan barasa dari non-Arab. Beliau mampunyoi namo lengkap **[[Bilal bin Rabah]] Al-Habasyi**, tapi biasonyo acok diimbau Abu Abdillah dan mandapek gala 'Muadzin Ar-Rasul*<nowiki/>'.* Beliau mampunyoi suaro nan rancak. Bilal ialah muadzdzin patamo dalam islam. Bundonyo marupokan sahaya Umayyah bin Khalaf dari Bani Jumuh. Bilal ko nyo manjadi budak .
Kisah Azan Terakhir sahabat nabi Bilal bin Rabah. pado wakatu dhuha di hari senin 12 rabiul awal 1 H. Masuaklah putri beliau fathimah radiyallahuanha ka dalam biliak Rasulullah SAW, sudah tu nyo manangih di dalam biliak karano biasonyo satiok kali fathimah ko masuak ka dalam biliak pasti basobok jo Rasulullah SAW, beliau selalu mencium diantaro kaduo matonyo. tapi kini ko indak, jan kan mancium. tagak se ndak talok.

## Rujuakan
Konfrontasi Indonesia–Malaysia

**Konfrontasi Indonesia–Malaysia** atau nan labiah dikana sabagai **Konfrontasi** sajo adolah sabauh parang manganai maso depan Malaya, Brunei, Sabah jo Sarawak nan tajadi antaro Federasi Malaysia jo Indonesia pado taun 1962 hinggo 1966.

Parang ko bamulo dari kainginan Federasi Malaya atau Pasakutuan Tanah Malayu pado taun 1961 untuak manggabuangkan Brunei, Sabah jo Sarawak ka dalam Federasi Malaysia nan indak sasuai jo Persetujuan Manila.

Karano itu kainginan tasabuik ditantang dek Presiden Sukarno nan manganggap pambantuakan Federasi Malaysia nan kini disabuik Malaysia sabagai "boneka Inggris" marupokan kolonialisme jo imperialisme dalam bantuak baru sarato dukuangan tahadok babagai gangguan kaamanan dalam nagari jo pambarontakan di Indonesia.

## Lata balakang

Pado 1961, Kalimantan dibagi manjadi ampek administrasi. Kalimantan, provinsi di Indonesia, talatak di selatan Kalimantan. Di utara adolah Karajaan Brunei jo duo koloni Inggris; Sarawak jo Borneo Utara, kamudian dinamokan Sabah. Sabagai bagian dari panarikannyo dari koloninyo di Asia Tenggara, Inggris mancoba manggabuangkan koloninyo di Kalimantan jo Samananjuang Malaya, Federasi Malaya jo mambantuak Federasi Malaysia.

Rancana iko ditantang dek Pamarintahan Indonesia; Presiden Sukarno bapandapek bahasonyo Malaysia hanyo sabuah boneka Inggris, dan konsolidasi Malaysia hanyo akan manambah kontrol Inggris di kawasan iko, sahinggo mangancam kamerdekaan Indonesia. Filipina juo mambuek pangakuan ateh Sabah, jo alasan daerah tasabuik mamiliki hubuangan sajarah jo Filipina malalui Kesultanan Sulu.

## Catatan kaki
Urang Mander

Urang banso nan hiduik sacaro nomaden iko badiam di sakita hulu sungai Tor jo sungan Bu, di wilayah pasisie utara Papua, Daerah pamukiman mareka barado dalam wilayah kecamatan Pantai Timur jo Tor Ateh, iyolah di sabalah timur wilayah urang Berik. Jumlah populasinya sakita 30 jiwa (1989). Mungkin kini alah terasimilasi ka dalam suku banso lain.

## Rujuakan
Tsumamah Bin Utsal

**Tsumamah Bin Utsal** marupokan pamimpin Bani Hanifah samaso karajaan Al-Yamamah. Namo lengkapnyo adolah Tsumamah bin Utsal bin Nu'man Al-Yamani, nan biaso dipanggia **Abu Umamah**. Baliau tamasuak salah sorang nan biadab di jaman saat itu. Sakatiko paparangan, sahabaik Nabi Muhammad SAW alah banyak nan dibunuah. Bahkan, baliau pernah baniek mambunuah Nabi. Namun sasudah masuak Islam, Tsumamah jadi mangagumi Nabi. Hinggo, Tsumamah ikuik bajuang basamo Nabi kaum Muslim dalam managakkan Islam.

Pernah Nabi SAW. batamo samo Tsumamah patamo kalinyo, sambia Nabi batanyo, " A nan Tsumamah punyo?" . Mandanga partanyaan Nabi, Tsumamah pun manjawaik," Nan Ambo punyo ko Muhammad, Kalo mambunuah, bunuahlah urang nan punyo kahormatan, maafkanlah ambo yo Muhammad.

## Rujuakan
Abu Dzar Al-Gifari

**Jundub bin Junadah bin Sufyan bin Ubayd Al-Ghifari** nan biaso diimbau Abu Dzar. Beliau iyolah diantaro 5 urang nan paliang awal masuak Islam.Abu Dzar lansuang ka Makkah mancari Rasulullah untuak manyabuikan 2 kalimat syahadat. Beliau tibo ka Makkah secaro anok-anok.Rasulullah pernah mangatokan "Indak adoh urang nan paliang batua tutur katonyo selain Abu Dzar". Abu Dzar pernah manyabuik 2 kalimat syahadat di Masjidil Haram jo suaro lantang, sahinggo urang kafir Quraisy mananganinyo. Tapi Abu Dzar indak takuik, indak manyarah beliau tatok maulang mnyabuik an 2 kalimat Syahadat.Hinggo Rasulullah manyuruah pulang Abu Dzar ka Kabilahnyo sampai posisi islam kuek. Rasulullah pernah juo mangatoan " semoga Allah mengasihi Abu Dzar, inyo bajalan surang,ia maningga surang, dan akan dibangkiak kan surang pado saaik 

## Rujuakan
Muhammad bin Maslamah

**Muhammad bin Maslamah nan bagala Abu Abd Ar-Rahman** iolah salah surang dari sahabaik Nabi. Dek tangan Mus'ab bin Umair baliau masuak Islam. Dek bantuak badan nan tonjang baliau acok disuruah disarayo dek Rasulullah SAW atau pun dek sahabaik nan lain. Inyo ikuik Parang Badar,

## Rujuakan
Salman al-Farisi

**Salman Al-Farisi** iyoah salah surang sahabaik nabi **Muhammad SAW** lahia jo namo panjang Mabah bin Mousilan bin Bahbudzan bin fairuz bin Shark Al-Isfahani. nan baimbau Abu Abdullah jo bagala Salman Al-Khair. sabalun basuo jo islam lika jo iku idiuk nyo sangek panjang parnah manjadi panjago api di tampek sumbayang urang-urang persia, suatu katiko inyo mailiek urang Nasrani sumbayang inyo tapikek jo sumbayang urang-urang Nasrani tu tu inyo masuak pulo ka agamo nasrani tu.

## Rujuakan
SMA Negeri 1 Sumatera Barat

**SMA Nagari 1 Sumatera Barat** adolah salah satu sakolah nan talatak di Provinsi Sumatera Barat, labiah tapeknyo di kelurahan Sigando, Kota Padang Panjang.

## website sakolah
https://sman1sumbar.sch.id
Istano Basa

**Istano Basa** nan labiah di kana jo namo **Istano Pagaruyuang**, adolah sabuah istano nan talatak di Kecamatan Tanjung Emas, Kota Batusangkar, Kabupaten Tanah Datar, Sumatera Barat. Istano ko marupokan tampek wisata budayo nan gadang di Sumatera Barat.

Istano Basa nan tagak kini sabananyo adolah replika dari nan asali. Istano Basa asali talatak di ateh Bukik Batu Patah dan tabaka habih pado sabuah karusuahan badarah pado taun 1804. Istano tasabuik kudian didirian baliak namun tabaka baliak pado taun 1966.

Proses pambangunan baliak Istano Basa dilakukan jo palatakan *tunggak tuo* (tiang utamo) pado 27 Desember 1976 dek Gubernur Sumatera Barat wakatu itu, Harun Zain. Bangunan baru ko indak didirian di tapak istano lamo, tapi di lokasi baru di sabalah salatannyo.. Pado akhie 1970-an, istano iko alah dapek dikunjuangi dek umum.

## Kabakaran 2007
Pado tanggal 27 Februari 2007, Istano Basa maalami kabakaran hebaik dek patuih nan manyemba di puncak istano. Dek karanonyo, bangunan tigo tingkek iko anguih tabaka. Ikuik tabaka pulo sabagian dokumen, sarato kain-kain hiasan.. Dipakirokan hanyo sakitar 15 persen barang-barang baharago nan salamaik. Barang-barang nan lolos dari kabakaran tasabuik kini disimpan di Balai Bando Purbakala Kabupaten Tanah Datar. Harato pusako Karajaan Pagaruyuang surang disimpan di Istano Silinduang Bulan, 2 kilometer dari Istano Basa.

Samantaro itu, biaya pandirian baliak istano iko dipakirokan labiah dari Rp 20 miliar.

## Galeri

Berkas:Istana Pagaruyung 17.jpg|Bagian lakang istano
Berkas:Istana Pagaruyung 2018 (10).jpg|Interior istano
Berkas:Makan Bajamba Peserta Tour de Singkarak Istana Basa Pagaruyung.jpg|Makan Bajamba dalam rangkaian Tour de Singkarak
Berkas:Istana Pagaruyung 2018 (7).jpg|Rangkiang jo surau di sakitar istano
Berkas:Penyambutan Tamu di Istano Basa Pagaruyung.jpg|Alek nasional jo internasional acok digala di istano


## Caliak pulo

*Istano Silinduang Bulan
*Karajaan Pagaruyuang

## Catatan
Tribhuwanaraja

**Sri Maharaja Srimat Tribhuwanaraja Mauliwarmadewa** adolah namo rajo *Bhumi Malayu* nan bakuaso di Dharmasraya, nan tatulih pado Batu basurek Padang Roco (1286). Tasabuiklah dalam batu basurek tu, baso Rajo Tribhuwanaraja ko jo rakyaiknyo dari kalangan brahmana, ksatria, waisya, jo sudra, sadonyo maraso sanang bana dek manarimo adiah patuang Paduka Amoghapasa dari Rajo Kartanagara, iyolah rajo Singhasari dari *Bhumi Jawa*.

Adonyo patuang jo batu basurek nan dibao dek para bangsawan jo pajabaik tinggi Singhasari dari Jawa, dapek dipandang sabagai panagasan baso Dharmasraya lah jadi nagara bawahan (*vasal*) dari Singhasari; atau saindaknyo tajadi ubuangan pasakutuan nan sabana arek di antaro kaduonyo.

Sijarawan Coedes mampakiroan baso Rajo Tribhuwanaraja ko ado ubuangannyo jo ciek rajo tadaulu nan banamo ampia samo, iyolah Rajo Srimat Trailokyaraja Maulibhusana Warmadewa, nan namonyo lai tatulih pado Batu basurek Grahi (1183) di Thailand.

## Caliak pulo
* Batu basurek Padang Roco
* Karajaan Malayupura
* Wangsa Mauliwarmadewa

## Rujuakan
Meutia Hatta

Prof. Dr. **Meutia Farida Hatta Swasono** (lahir di 21 Maret) adolah surang ahli antropologi dan politikus Indonesia badarah Minangkabau nan manjabaik sabagai anggota Dewan Pertimbangan Presiden sajak 25 Januari 2010. Sabalunnyo Inyo manjabaik sabagai Menteri Negara Pemberdayaan Perempuan dalam Kabinet Indonesia Bersatu (2004 hingga 2009).

Meutia adolah putri mantan wakil presiden jo proklamator Indonesia, Mohammad Hatta. Inyo mandapaik gala doktor dalam bidang antropologi dari Universitas Indonesia pado taun 1991. Pado taun 2002–2005 inyo adolah Ketua Umum Yayasan Hatta.

## Rujuakan

## Pranala luar
* (Inggirih) Profil singkat 
* (Indonesia) Profil di tokohindonesia.com
Ida Farida

**Ida Farida** (lahir di Rangkasbitung5 Mei) adolah saurang sutradara jo panulih skenario asa Indonesia. Inyo mamanangkan Piala Citra untuak kategori penulih skenario tabaik pado taun 1989.

## Kehidupan
Ida Farida merupokan anak dari pasangan Ayun Sabiran (Minangkabau) jo Yumenah (Banten). Ayahnyo nan barasa dari Dangung-dangung, Lima Puluh Kota, Sumatera Barat, marupokan saurang Digulis nan kamudian manjadi pamiliak studio foto. Ida manyalasaikan pandidikannyo di SMA Taman Siswa Kemayoran, Jakarta.

Ida mamulai kariernyo di dunia film sabagai pancataik skrip. Kamudian kariernyo taruih mananjak manjadi asisten sutradara, sutradara, jo penulis skenario. Film partamonyo bajudua Guruku Cantik Sekali (1979), nan salasai ditulihnyo dalam tempo sahari samalam. Selanjuiknyo baturuik-turuik inyo manulih skenario film Busana dalam Mimpi (1980), Perawan-perawan (1981), Merenda Hari Esok (1981), Tirai Malam Pengantin (1983), Tante Garang (1983), Asmara Di Balik Pintu (1984), dan Tak Ingin Sendiri (1985). Pado taun 1985, inyo diajak produser Malaysia untuak manggarap film nagaro tasabuik. Salah satu film karyanyo adolah "Suara Kekasih" nan maladak di pasaran. Ampek taun kamudian inyo kambali ka Indonesia, dan manggarap bara film dan sinetron. Salah satunyo adolah Si Doel Anak Sekolahan untuak 12 episode partamo.

Pado taun 1989 malalui film Semua Sayang Kamu, Ida mamanangkan kategori sabagai panulih skenario tabaik pado Festival Film Indonesia.

## Filmografi
* *Guruku Cantik Sekali* (1979)
* *Busana Dalam Mimpi* (1980)
* *Merenda Hari Esok* (1981)
* *Perawan Perawan* (1981)
* *Tante Garang* (1983)
* *Tirai Malam Pengantin* (1983)
* *Asmara Di Balik Pintu* (1984)
* *Tak Ingin Sendiri* (1985)
* *Sabar Dulu Dong ...!* (1989)
* *Semua Sayang Kamu* (1989)
* *Perempuan Kedua* (1990)
* *Barang Titipan* (1991)

## Rujuakan

## Pranala luar
* (Indonesia) Profil Ida Farida 
* (Indonesia) Profil Ida Farida
Sjoerkani

**[[Doktorandus|Drs.]] [[Haji (gelar)|H.]] Sjoerkani** (EYD: *Syurkani*) adolah saurang politisi jo birokrat Indonesia nan pernah manjabaik Wali Kota Medan, Sekwilda, jo Wakia Gubernur Sumatera Barat.

## Karier
Sjoerkani marupokan Wali kota Medan nan kasapuluah (26 September 1966 - 3 Juli 1974). Baliau adolah salah satu wali kota Medan nan cukuik sukses mamimpin kota tasabuik. Salain dakek jo kalangan wartawan, Sjoerkani rajin juo turun ka masyarakaik. Pado taun 1974, baliau digantikan dek A.M. Saleh Arifin nan manjabaik dari 3 Juli 1974 - 31 Maret 1980.

Sjoerkani pernah menjabaik sabagai Sekwilda (Sekretaris Wilayah Daerah) Sumatera Barat dimaso kapamimpinan gubernur Azwar Anas. Satalah itu kariernyo naiak manjadi Wakia Gubernur mandampingi Gubernur Hasan Basri Durin nan menjabaik gubernur Sumatera Barat kalimo. Pado taun 1993 maso jabatannyo baakhia jo posisinyo sabagai wakia gubernur digantian dek Muchlis Ibrahim nan ampek taun kudian manjadi Gubernur Sumatera Barat ka-6.

## Karya

* Sumatera Utara Membangun, Pamarentah Daerah Sumatera Utara, 1976

## Referensi

## Pranala lua

* BLUSUKAN, AGAR TIDAK JADI PEMIMPIN SALON
Deportasi

**Deportasi** adolah katatapan sipil nan dipalakuan pado urang nan bukan warga nagara asali atau naturalisasi (urang asiang). Urang asiang tasabuik biasonyo indak baliak ka nagara asanyo. Mareka biasonyo masuak nagara sacaro ilegal atau indak punyo paspor dan visa nan sasuai. Dek karano itu, mareka dikambalian lai ka nagara asanyo dek Direktorat Jenderal Imigrasi.

Deportasi babedo jo eksklusi, pangasiangan dan ekstradisi. Eksklusi adolah panulakan dari pamarintah untuak maakui urang asiang. Pangasiangan adolah kaadoan saaik saurang barado jauah dari tampek tingganyo. Pangasiangan dapek dilakuan sacaro sukarela atau badasakan parentah dari panguaso. Samantaro itu ekstradisi adolah mamindahan tindak pidana saurang ka nagara tampek inyo malarian diri untuak maindari ukuman.

## Sijarah deportasi di Amerika Sarikat
Ukum manganai deportasi di Amerika Sarikat nan patamo adolah *Alien Act* 1798. Manuruik ukum ko, presiden dapek mandeportasi urang asiang nan dianggap babahayo. Salamo dekade patamo abaik ka-20 babarapo urang asiang nan dianggap subversif dideportasi tarutamo nan anarki dan manyebaan sosialisme. Pado taun 1980-an dan 1990-an tajadi paningkekan jumalah imigran ilegal dari Amerika Latin, Amerika Tangah, Haiti jo Kuba nan mancubo masuak ka Amerika Sarikat. Saaik iko, kasus deportasi sabagian gadang tajadi pado imigran ilegal.

## Rujuakan